smcproject/ml-wiki-sentences huggingface dataset:
പെൽവിക് ഫ്ലോർ പേശികൾക്കുള്ള വ്യായാമം ചെയ്യുന്നത് അരക്കെട്ടിലേക്ക് രക്തയോട്ടം വർദ്ധിപ്പിക്കും.
ഇത് പുരുഷന്മാരിൽ ഉദ്ധാരണത്തിന് അത്യാവശ്യമാണ്.
ഉദ്ധാരണം , രതിമൂർച്ഛ , സ്ഖലനം തുടങ്ങിയ ലൈംഗിക പ്രവർത്തനങ്ങൾക്ക് കാരണമാകുന്ന ബൾബോസ്പോംഗിയോസസ് പേശി വികസിപ്പിക്കാനും ശക്തിപ്പെടുത്താനും കെഗൽ വ്യായാമങ്ങൾ സഹായിക്കും.
അതുവഴി ലിംഗത്തിന്റെ ഉദ്ധാരണശേഷിക്കുറവ് ,  ഒരു പരിധിവരെ പരിഹരിക്കാം.
ഈ വ്യായാമം  സ്ത്രീകളിൽ രതിമൂർച്ഛയും സുഖാവസ്ഥയും വർദ്ധിപ്പിക്കും.
ലൈംഗിക ബന്ധത്തിനിടയിൽ സ്ത്രീ ഇത്തരം പേശികൾ ചലിപ്പിക്കുന്നത് വഴി ഇരുവർക്കും കൂടുതൽ ആസ്വാദനം ലഭ്യമാകും എന്ന് കരുതപ്പെടുന്നു.
യോനീസങ്കോചം അഥവാ വാജിനിസ്മസ് എന്ന അവസ്ഥ അനുഭവിക്കുന്ന സ്ത്രീകൾക്കും ഈ വ്യായാമം പ്രയോജനകരമാണ്.
ശീക്രസ്ഖലനം നിയന്ത്രിക്കാം
പെട്ടെന്നുള്ള സ്ഖലനം തടയാൻ കെഗൽ വ്യായാമങ്ങൾ സഹായിക്കും.
മൂത്രസഞ്ചിയുടെ നിയന്ത്രണം വർദ്ധിപ്പിക്കാം
പെൽവിക് ഫ്ലോർ പേശികൾ മൂത്രവും മല വിസർജ്ജനവും നിയന്ത്രിക്കുന്നതിന് വളരെ പ്രധാനപ്പെട്ട ശരീരഭാഗമാണ്.
ഈ പേശികൾ ദുർബലമാണെങ്കിൽ, മലബന്ധം, മൂത്രതടസ്സം, മലമൂത്ര വിസർജ്ജനം, കഠിനമായി ജോലികൾ ചെയ്യുമ്പോഴുള്ള മൂത്ര ചോർച്ച എന്നിവ അനുഭവപ്പെടാൻ സാധ്യതയുണ്ട്.
തുമ്മൽ, ചുമ, അല്ലെങ്കിൽ ചിരിക്കുമ്പോഴൊക്കെ ചിലർക്ക് മൂത്രം പോകാറുണ്ട്.
ഇതിനെ അജിതേന്ദ്രിയത്വം എന്ന്‌ പറയുന്നു.
ഇത് പരിഹരിക്കാൻ കെഗൽ വ്യായാമം ഗുണകരമാണ്.
കെഗൽ വ്യായാമങ്ങളിലൂടെ മൂത്രസഞ്ചി നിയന്ത്രണവും സ്ഥിരതയും മെച്ചപ്പെടുത്തും.
ഗർഭാശയത്തിന്റെ പ്രോലാപ്സ് സാധ്യത കുറയ്ക്കാം
സ്ത്രീകളിൽ ഗർഭാശയം ഉൾപ്പെടെയുള്ള അവയവങ്ങൾ താഴേയ്ക്ക് പോകുന്ന രോഗാവസ്ഥയാണ് പ്രോലാപ്സ്.
മൂത്രസഞ്ചി, മലാശയം എന്നിവ താങ്ങാൻ കഴിയാത്തവിധം പെൽവിക് ഫ്ലോർ പേശികൾ ദുർബലമായ ഒരു രോഗാവസ്ഥയാണ്.
കെഗൽ വ്യായാമങ്ങൾ പെൽവിക് പേശികളെ ശക്തിപ്പെടുത്തുന്നതിനാൽ പ്രോലാപ്സ് തടയാൻ സഹായിക്കും.
പ്രസവത്തിനും ആർത്തവവിരാമത്തിനും ശേഷം
ഗർഭധാരണം പലപ്പോഴും സ്ത്രീകളുടെ പെൽവിക് ഫ്ലോർ പേശികളെ ദുർബലപ്പെടുത്താറുണ്ട്.
പ്രസവസമയത്ത് ഈ ഭാഗത്ത് കടുത്ത സമ്മർദ്ദം നേരിടാറുണ്ട്.
പ്രസവശേഷം യോനി അയഞ്ഞു പോയിട്ടുണ്ടെങ്കിൽ പങ്കാളികൾക്ക് വേണ്ടത്ര സുഖവും സംതൃപ്തിയും ലഭിക്കണമെന്നില്ല.
യോനി വഴിയുള്ള ഒന്നിലധികം പ്രസവം കഴിഞ്ഞവരിൽ യോനിയിൽ വേണ്ടത്ര മുറുക്കം ഉണ്ടായെന്നു വരില്ല.
ഇത്തരം സാഹചര്യത്തിൽ കെഗെൽ വ്യായാമം ചെയ്തു നല്ലൊരു പരിധിവരെ പ്രശ്നം പരിഹരിക്കാം.
പ്രസവം കൊണ്ട് അയഞ്ഞുപോയ യോനി പേശികൾ ബലപ്പെടുത്താൻ ഈ വ്യായാമം സഹായിക്കുന്നു.
45 അല്ലെങ്കിൽ 50 വയസ് കഴിഞ്ഞ സ്ത്രീകളിൽ ആർത്തവവിരാമം (Menopause) ഉണ്ടാകുന്ന സമയത്തു, ഈസ്ട്രജന്റെ അളവ് കുറയുന്നത് കാരണം പെൽവിക് ഫ്ലോർ പേശികളിൽ രക്തയോട്ടം കുറയുകയും, അവയെ ദുർബലമാക്കുകയും, യോനി വരളുകയും ചെയ്യുന്നു.
അത്തരം സന്ദർഭങ്ങളിൽ ദുർബലമായ പേശികളെ ശക്തിപ്പെടുത്തുന്നതിന് കെഗൽ വ്യായാമങ്ങൾ ഉപകരിക്കും.
കെഗൽ വ്യായാമം ചെയ്യേണ്ട രീതി
പേശികൾ കൃത്യമായി കണ്ടെത്തുക.
പെൽവിക് ഫ്ലോർ പേശികളെ തിരിച്ചറിയാൻ, മൂത്രമൊഴിക്കുന്നത് നിർത്താനായോ ​ഗ്യാസ് പുറത്തേയ്ക്ക് വരുന്നത് തടയാനായോ ബലത്തിൽ പിടിക്കുന്ന പേശികൾ അല്ലെങ്കിൽ നിങ്ങളുടെ ലിംഗത്തെ ലംബമായി ഉയർത്താൻ ഉപയോഗിക്കുന്ന പേശികളെ ചുരുക്കാൻ ശ്രമിക്കുക.
ശരിയായ പേശികൾ ചുരുക്കുമ്പോൾ ഇടുപ്പ് ഉയർത്തുകയോ വലിക്കുകയോ ചെയ്യുന്നതായി തോന്നും.
പെൽവിക് ഫ്ലോർ പേശികളുടെ സങ്കോചം കുറച്ച് സെക്കൻഡ് പിടിക്കുക, അയച്ചു വിടുക.
മികച്ച ഫലങ്ങൾക്കായി ഈ ചലനം 10-15 തവണ, ദിവസത്തിൽ മൂന്ന് തവണ വരെ ആവർത്തിക്കുക.
ഈ വ്യായാമം ചെയ്യാൻ ശ്രമിക്കുമ്പോൾ അവ  അസ്വസ്ഥതയോ വേദനയോ ഉണ്ടായാൽ ഉടൻ തന്നെ അവ നിർത്തുക.
കെഗൽ വ്യായാമങ്ങൾ സ്വന്തം ശരീരത്തിന് അനുയോജ്യമാണോയെന്ന് പരിശോധിക്കാൻ ഫിസിയോതെറാപ്പിസ്റ്റ് , ഗൈനക്കോളജിസ്റ്റ് , യൂറോളജിസ്റ്റ് , സെക്സോളജിസ്റ്റ് പോലെയുള്ള ആരോഗ്യ വിദഗ്ധരുമായി ചർച്ച ചെയ്യുക.
രാമമംഗലം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Ramamangalam_Gramapanchayat
എറണാകുളം ജില്ലയിലെ മൂവാറ്റുപുഴ താലൂക്കിൽ പാമ്പാക്കുട ബ്ലോക്കിൽ രാമമംഗലം , മേമ്മുറി എന്നീ വില്ലേജുകളുടെ പരിധിയിൽ വരുന്ന ഗ്രാമപഞ്ചായത്താണ് 23.40 ചതുരശ്രകിലോമീറ്റർ വിസ്തീർണ്ണമുള്ള രാമമംഗലം ഗ്രാമപഞ്ചായത്ത്.
അതിരുകൾ തെക്ക്‌ - മണീട് , പാമ്പാക്കുട പഞ്ചായത്തുകളും പിറവം നഗരസഭയും വടക്ക് - പൂത്തൃക്ക , മാറാടി , വാളകം , ഐക്കരനാട് പഞ്ചായത്തുകൾ കിഴക്ക് - മാറാടി, പാമ്പാക്കുട പഞ്ചായത്തുകൾ പടിഞ്ഞാറ് - മണീട്, പൂത്തൃക്ക പഞ്ചായത്തുകൾ വാർഡുകൾ ശിവലി കൊടികുത്തിമല പാത്തിക്കൽ ഉന്നേക്കാട് കോട്ടപ്പുറം നെട്ടുപ്പാടം കൈലോലി കാവുങ്കട കൊട്ടാരത്തുംമുകൾ കിഴുമുറി രാമമംഗലം കടവ് രാമമംഗലം സെൻട്രൽ കോരങ്കടവ് സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് പാമ്പാക്കുട വിസ്തീര്ണ്ണം 23.40 ചതുരശ്ര കിലോമീറ്റർ ജനസംഖ്യ 14,340 പുരുഷന്മാർ 7351 സ്ത്രീകൾ 6989 ജനസാന്ദ്രത 613 സ്ത്രീ : പുരുഷ അനുപാതം 951 സാക്ഷരത 90.65% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/ramamangalampanchayat Archived 2010-09-24 at the Wayback Machine .
പാണക്കാട്
ഇന്ത്യയിലെ കേരളത്തിലെ മലപ്പുറം മുനിസിപ്പാലിറ്റിയിലെ ഒരു പട്ടണമാണ് പാണക്കാട് .
കടലുണ്ടിപ്പുഴയുടെ തീരത്താണ് ഈ സ്ഥലം സ്ഥിതി ചെയ്യുന്നത്.
പാണക്കാട് തങ്ങൾ കുടുംബമാണ് ഈ ഗ്രാമത്തെ പ്രസിദ്ധമാക്കുന്നത്.
മലപ്പുറം നഗരത്തിലെ ജനവാസ മേഖലകളിലൊന്നാണ് പാണക്കാട്.
ഇംഗ്ലീഷ് ആൻഡ് ഫോറിൻ ലാംഗ്വേജസ് യൂണിവേഴ്സിറ്റി 2013-14 അധ്യയന വർഷത്തിൽ പാണക്കാട് കാമ്പസ് ആരംഭിച്ചു.
പാണക്കാട് സയ്യിദ് മുഹമ്മദലി ശിഹാബ് തങ്ങൾ
തുപ്പനാടുപുഴ ഇംഗ്ലീഷ് വിലാസം https://ml.wikipedia.org/wiki/Thuppanadippuzha ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തൂതപ്പുഴ യുടെ പോഷകയാണ് തുപ്പനാടുപുഴ .
പാലക്കാട് ജില്ലയിലെ മണ്ണാർക്കാട് , ഒറ്റപ്പാലം താലൂക്കുകളിലൂടെ ഒഴുകുന്ന ഈ നദി, കല്ലടിക്കോട് മലയിലാണ് ഉദ്ഭവിയ്ക്കുന്നത്.
തുടർന്ന് ഏകദേശം 25 കിലോമീറ്റർ ഒഴുകുന്ന ഈ നദി, തുടർന്ന് മീൻവല്ലം , തുപ്പനാട് , കടമ്പഴിപ്പുറം തുടങ്ങിയ ഗ്രാമങ്ങളിലൂടെ ഒഴുകി അവസാനം കരിമ്പുഴയിൽ വച്ച് കുന്തിപ്പുഴയുമായി ചേർന്നാണ് തൂതപ്പുഴയാകുന്നത്.
തുടർന്ന്, കുറ്റാനശ്ശേരി , വെള്ളിനേഴി , ഏലംകുളം , പുലാമന്തോൾ , വിളയൂർ , തിരുവേഗപ്പുറ തുടങ്ങിയ സ്ഥലങ്ങളിലൂടെ ഒഴുകുന്ന തൂതപ്പുഴ, കൂടല്ലൂരിലെ കൂട്ടുകടവിൽ വച്ച് ഭാരതപ്പുഴയിൽ ചേരുന്നു.
പ്രസിദ്ധമായ മീൻവല്ലം വെള്ളച്ചാട്ടം , മീൻവല്ലം ചെറുകിട ജലവൈദ്യുതപദ്ധതി തുടങ്ങിയ പദ്ധതികൾ തുപ്പനാടുപുഴയിലാണ് സ്ഥിതിചെയ്യുന്നത്.
ഭാരതപ്പുഴ പോലെ ഇതിന്റെ ഈ പോഷകനദിയും വൻ തോതിൽ കയ്യേറ്റത്തിനും മണലെടുപ്പിനും വിധേയമായിട്ടുണ്ട്.
തൂതപ്പുഴയുടെ പോഷകനദികൾ കുന്തിപ്പുഴ കാഞ്ഞിരപ്പുഴ അമ്പൻ‌കടവ് തുപ്പാണ്ടിപ്പുഴ ഇവയും കാണുക ഭാരതപ്പുഴ - പ്രധാന നദി തൂതപ്പുഴ - ഭാരതപ്പുഴയുടെ ഒരു പ്രധാന പോഷകനദി Kunthipuzha River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ https://www.manoramaonline.com/environment/aquaworld/2018/10/13/encroachments-on-river-bank-thuppanad.html
പായൽ കപാഡിയ (ചലച്ചിത്ര നിർമ്മാതാവ്)
ഇന്ത്യക്കാരിയായ ഒരു ചലച്ചിത്ര നിർമ്മാതാവും സംവിധായികയുമാണ് പായൽ കപാഡിയ (Payal Kapadia) .
എ നൈറ്റ് ഓഫ് നോയിംഗ് നഥിംഗ് എന്ന ചിത്രത്തിന് 2021 ലെ കാൻ ഫിലിം ഫെസ്റ്റിവലിൽ മികച്ച ഡോക്യുമെന്ററി ചിത്രത്തിനുള്ള ഗോൾഡൻ ഐ അവാർഡ് നേടിയതിനാണ് അവർ കൂടുതൽ അറിയപ്പെടുന്നത്.
2017ൽ അവരുടെ ചിത്രമായ ആഫ്റ്റർനൂൺ ക്ലൌഡ്സ് 70-ാമത് കാൻ ഫിലിം ഫെസ്റ്റിവലിലേക്ക് തിരഞ്ഞെടുക്കപ്പെട്ട ഏക ഇന്ത്യൻ ചിത്രമായിരുന്നു.
2024-ൽ, ഓൾ വി ഇമാജിൻ ആസ് ലൈറ്റ് എന്ന ചിത്രത്തിന് 2024-ലെ കാൻ ഫിലിം ഫെസ്റ്റിവലിൽ ഗ്രാൻഡ് പ്രിക്സ് നേടി.
മുംബൈയിൽ കലാകാരിയായ നളിനി മലാനിയുടെ മകളായി ജനിച്ച പായൽ ആന്ധ്രാപ്രദേശിലെ റിഷി വാലി സ്കൂളിൽ പഠിച്ചു.
മുംബൈയിലെ സെന്റ് സേവ്യേഴ്സ് കോളേജിൽ നിന്ന് സാമ്പത്തിക ശാസ്ത്രത്തിൽ ബിരുദം നേടി.
സോഫിയ കോളേജിൽ നിന്ന് ഒരു വർഷത്തെ ബിരുദാനന്തര ബിരുദം നേടി.
തുടർന്ന് ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യയിൽ ചലച്ചിത്ര സംവിധാനം പഠിക്കാൻ പോയി, അവിടെ രണ്ടാമത്തെ ശ്രമത്തിൽ ആണ് അവർ തിരഞ്ഞെടുക്കപ്പെട്ടത്.
ചലച്ചിത്രരചന ചലച്ചിത്രങ്ങൾ † – Indicates Documentary film Year Title Credited as Notes Director Writer Other 2014 Watermelon, Fish and Half Ghost അതെ അല്ല അല്ല Short film 2015 Afternoon Clouds അതെ അതെ അല്ല 2017 The Last Mango Before the Monsoon അതെ അതെ Editor 2018 And What is the Summer Saying † അതെ അതെ അല്ല 2021 A Night of Knowing Nothing † അതെ അതെ അല്ല 2024 All We Imagine as Light അതെ അതെ അല്ല അവലംബം ↑ ↑ ↑ ↑ 1 2 ↑ ↑
ഉമ്മാച്ചു (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Ummachu(film)
ഉറൂബിന്റെ ഉമ്മാച്ചു എന്ന നോവലിനെ അടിസ്ഥാനമാക്കി, 1971-ൽ പി. ഭാസ്കരൻ സംവിധാനം ചെയ്ത മലയാളചലച്ചിത്രമാണ് ഉമ്മാച്ചു .
ഈ ചിത്രത്തിന്റെ കഥ, തിരക്കഥ സംഭാഷണം എന്നിവ ഉറൂബ് സ്വയം നിർവ്വഹിച്ചു.
മധു , നെല്ലിക്കോട് ഭാസ്കരൻ , അടൂർ ഭാസി , ബഹദൂർ , ശങ്കരാടി , രാഘവൻ , ചേമഞ്ചേരി നാരായണൻ നായർ , ഷീല , വിധുബാല , ശാന്താദേവി , ടി.ആർ. ഓമന , ഫിലോമിന എന്നിവരാണ് ഈ ചിത്രത്തിലെ പ്രധാനവേഷങ്ങളുമായി അഭ്രപാളിയിൽ അണിനിരന്നത്.
1971-ലെ ഏറ്റവും മികച്ച കഥക്കുള്ള സംസ്ഥാന അവാർഡ് ഉറൂബിന് ഈ സിനിമയിലൂടെ ലഭിച്ചു.
ഉമ്മാച്ചു (ഷീല) തൻ്റെ ബാല്യകാല സുഹൃത്തായ മായനുമായി (മധു) പ്രണയത്തിലാണ്.
എന്നാൽ അവളുടെ ഇഷ്ടക്കേടിൽ, അവൾ ധനികനും ഭീരുവുമായ ബീരാനെ (നെല്ലിക്കോട് ഭാസ്കരൻ) വിവാഹം കഴിക്കുകയും അയാൾ അവളുടെ ജീവിതം അസന്തുഷ്ടമാക്കുകയും ചെയ്യുന്നു.
ബീരാനുമായുള്ള ഉമ്മാച്ചുവിൻ്റെ വിവാഹം നടത്തുന്നതിൽ പ്രധാന പങ്കുവഹിച്ച 'ഗ്രാമ ചരിത്രകാരൻ' എന്ന വൃദ്ധനെ മായൻ കൈകാര്യം ചെയ്യുന്നു.
വൃദ്ധൻ അബോധാവസ്ഥയിലാവുകയും മായൻ അയാൾ മരിച്ചുവെന്ന് വിശ്വസിച്ച് ഗ്രാമം വിടുകയും ചെയ്യുന്നു.
മായൻ വയനാട്ടിലേക്ക് പോയി സമ്പന്നനായ ഒരു സുഗന്ധവ്യഞ്ജന വ്യാപാരിയായി മാറുന്നു.
വൃദ്ധൻ മരിച്ചിട്ടില്ലെന്നും പിന്നീട് അസുഖം ബാധിച്ച് മരിച്ചുവെന്നും അറിഞ്ഞപ്പോൾ അദ്ദേഹം ഗ്രാമത്തിലേക്ക് മടങ്ങുന്നു.
ഉമ്മാച്ചു ഭർത്താവിനും മകനുമൊപ്പം സന്തോഷമില്ലാത്ത ജീവിതമാണ് നയിച്ചിരുന്നത്.
മായൻ ബീരാനെ കൊലപ്പെടുത്തുന്നു, ആ കുറ്റത്തിന് ഒരു നിരപരാധിയെ പോലീസ് അറസ്റ്റ് ചെയ്യുന്നു.
മായൻ ഉമ്മാച്ചുവിനെ വിവാഹം കഴിച്ചു.
ഉമ്മാച്ചുവിൻ്റെ മകൻ അബ്ദു അവരുടെ മാനേജരുടെ മകൾ ഹിന്ദുവായ ചിന്നമ്മുവുമായി പ്രണയത്തിലാണ്.
തൻ്റെ രണ്ടാനച്ഛൻ മായൻ തൻ്റെ പിതാവിൻ്റെ കൊലപാതകിയാണെന്ന് അബ്ദു മനസ്സിലാക്കുന്നു, അക്കാര്യം അറിയാവുന്ന ഉമ്മാച്ചുവിനെ അബ്ദു വെറുക്കുന്നു,  മായൻ ആത്മഹത്യ ചെയ്യുന്നു.
ഉമ്മാച്ചു അവളുടെ സ്വത്ത് അബ്ദുവിനും മായൻ്റെ രണ്ട് ആൺമക്കൾക്കുമായി വിഭജിക്കുന്നു.
തെരഞ്ഞെടുപ്പിൽ അബ്ദു കോൺഗ്രസ് സ്ഥാനാർത്ഥിയായി ഹൈദ്രോസിനെതിരെ മത്സരിക്കുകയും  മായൻ്റെയും ഉമ്മാച്ചുവിൻ്റെയും ഇളയ മകൻ 'ലീഗ്' സ്ഥാനാർത്ഥി ഹൈദ്രോസ് വിജയിക്കുകയും ചെയ്തു.
സമുദായങ്ങളുടെ ശക്തമായ പ്രതിഷേധം അവഗണിച്ച് അബ്ദു ചിന്നമ്മുവിനെ വിവാഹം കഴിച്ചു.
അഭിനേതാക്കൾ മധു – മായൻ ഷീല – ഉമ്മാച്ചു നെല്ലിക്കോട് ഭാസ്കരൻ – ബീരാൻ രാഘവൻ – അടൂർ ഭാസി – ശങ്കരാടി – ബഹദൂർ – ശാന്താദേവി ടി.ആർ. ഓമന ശോഭ ഫിലോമിന വിധുബാല ചേമഞ്ചേരി നാരായണൻ നായർ ഗാനങ്ങൾ
പി. ഭാസ്കരന്റെ വരികൾക്ക് കെ. രാഘവൻ സംഗീതം പകർന്ന ആറു ഗാനങ്ങളാണ് ചിത്രത്തിലുള്ളത്.
"ആറ്റിനക്കരെ (സന്തോഷം)" കെ.ജെ. യേശുദാസ് , 2.
"കിളിയെ കിടിയേ" ബി.വസന്ത , [ 3.
"ഏകാന്തപഥികൻ ഞാൻ" പി. ജയചന്ദ്രൻ 4.
"വീണക്കമ്പി തകർന്നാലെന്തെ" എസ്. ജാനകി 5.
"കല്പകത്തോപ്പന്യനൊരുവനു" കെ.ജെ. യേശുദാസ് 6.
"ആറ്റിനക്കരെ" കെ.ജെ. യേശുദാസ് അവലംബം പുറത്തേക്കുള്ള കണ്ണികൾ ഉമ്മാച്ചു IMDBയിൽ ഉമ്മാച്ചു – മലയാളസംഗീതം.
ഇൻഫോ ഉമ്മാച്ചു -മലയാളം മൂവി ബേസ്
ശുകപുരം ദക്ഷിണാമൂർത്തി ക്ഷേത്രം ശുകപുരം ദക്ഷിണാമൂർത്തിക്ഷേത്രം
പരശുരാമൻ സൃഷ്ടിച്ച ഗ്രാമങ്ങളിൽ  ഏറ്റവും വലിയ ഗ്രാമമായ ശുകപുരം ഗ്രാമത്തിന്റെ ഗ്രാമക്ഷേത്രമാണ് ശുകപുരം ദക്ഷിണാമൂർത്തിക്ഷേത്രം.
മലപ്പുറം ജില്ലയിൽ എടപ്പാളിടുത്ത് ശുകപുരത്ത് ഈ പുരാതനക്ഷേത്രം സ്ഥിതിചെയ്യുന്നു.
ലോകഗുരുവായി വിജ്ഞാനം പൊഴിക്കുന്ന ദക്ഷിണാമൂർത്തി ഭഗവാൻ അതുകൊണ്ടുതന്നെ വിജ്ഞാന ദൈവമാണ്.
സരസ്വതി ദേവിക്ക് സമാനമായി വിദ്യാർത്ഥികൾ ദക്ഷിണാമൂർത്തിയെ ആരാധിച്ചാൽ വിദ്യാ വിജയവും ഐശ്വര്യവും ഉണ്ടാകുമെന്ന് വിശ്വസിക്കപ്പെടുന്നു.
കാലടി പടിഞ്ഞാറേടത്തുള്ളവർക്കാണ് ക്ഷേത്രം തന്ത്രം എത്തിച്ചേരാൻ
17ൽ എടപ്പാൾ കവലയിൽനിന്നും പാലക്കാട് - പൊന്നാനി റൂട്ടിൽ ഒരുകിലോമീറ്റർ പോയാൽ  ദക്ഷിണാമൂർത്തിക്ഷേത്രമായി..
മലയാളം നോവലെഴുത്തുകാർ ഇംഗ്ലീഷ് വിലാസം https://ml.wikipedia.org/wiki/List_of_Malayalam_language_authors
മലയാളത്തിലെ നോവലെഴുത്തുകാരുടെ നാമാവലി.
ആദ്യനോവലിന്റെ പ്രകാശനവർഷം, ശീർഷകം എന്നിവ വലയത്തിനുള്ളിൽ .
അപ്പു നെടുങ്ങാടി (1887, കുന്ദലത ) ഒ. ചന്തുമേനോൻ (1889, ഇന്ദുലേഖ ) പടിഞ്ഞാറേകോവിലകത്തു അമ്മാമൻ രാജാ (1890, ഇന്ദുമതീസ്വയംവരം ) സി. ചാത്തുനായർ (1890, മീനാക്ഷി ) സി. വി. രാമൻ പിള്ള (1891, മാർത്താണ്ഡവർമ്മ ) പോത്തേരി കുഞ്ഞമ്പു (1892, സരസ്വതീവിജയം ) കൊച്ചുതൊമ്മൻ അപ്പോത്തിക്കരി (1892, പരിഷ്ക്കാരപ്പാതി ) കിഴക്കേപ്പാട്ടു രാമൻകുട്ടി മേനോൻ (1892, പറങ്ങോടീപരിണയം ) കോമാട്ടിൽ പാഡുമേനോൻ (1892, ലക്ഷ്മീകേശവം ) സി. അന്തപ്പായി (1893, നാലുപേരിലൊരുത്തൻ ) ജോസഫ് മൂളിയിൽ (1897, സുകുമാരി ) അപ്പൻ തമ്പുരാൻ (1905, ഭാസ്കരമേനോൻ ) വാരിയത്ത് ചോറി പീറ്റർ (1906, പരിഷ്ക്കാരവിജയം ) കെ. നാരായണക്കുരുക്കൾ കാരാട്ട് അച്ചുതമേനോൻ കപ്പന കൃഷ്ണമേനോൻ കെ.എം. പണിക്കർ പൊൻകുന്നം വർക്കി മാധവിക്കുട്ടി എസ്‌.
കെ. പൊറ്റെക്കാട്‌ എം. കെ. മേനോൻ (വിലാസിനി) എം.ടി.വാസുദേവൻ നായർ എം. മുകുന്ദൻ ഒ. വി. വിജയൻ വിലാസിനി ജോർജ്‌ വർഗ്ഗീസ്‌ (കാക്കനാടൻ) കെ. ഇ.
മത്തായി (പാറപ്പുറത്ത്) ജി. വിവേകാനന്ദൻ തകഴി ശിവശങ്കരപ്പിള്ള പി. കേശവദേവ് പി. പത്മരാജൻ പി. സി. കുട്ടിക്കൃഷ്ണൻ (ഉറൂബ്‌) പുനത്തിൽ കുഞ്ഞബ്ദുള്ള വി.കെ.എൻ ആനന്ദ് സേതു വൈക്കം മുഹമ്മദ് ബഷീർ സി. രാധാകൃഷ്ണൻ സക്കറിയ എം. പി. നാരായണപിള്ള കൈനിക്കര പത്മനാഭപിള്ള ചെറുകാട് വെട്ടൂർ രാമൻ നായർ പോഞ്ഞിക്കര റാഫി കോവിലൻ രാജലക്ഷ്മി കെ. സുരേന്ദ്രൻ മലയാറ്റൂർ രാമകൃഷ്ണൻ പി. അയ്യനേത്ത് ഇ.
എം. കോവൂർ എൻ.പി. മുഹമ്മദ് ഉണ്ണിക്കൃഷ്ണൻ പുതൂർ പി.കെ. ബാലകൃഷ്ണൻ ലളിതാംബിക അന്തർജനം ജി. എൻ. പണിക്കർ ടി. വി. വർക്കി പി.ആർ. ശ്യാമള വൈക്കം ചന്ദ്രശേഖരൻ നായർ പെരുമ്പടവം ശ്രീധരൻ വത്സല ജോർജ്ജ് ഓണക്കൂർ സാറാ തോമസ് മാടമ്പു കുഞ്ഞിക്കുട്ടൻ യു. എ. ഖാദർ എം. സുകുമാരൻ കെ.എൽ. മോഹനവർമ എൻ. മോഹനൻ സി.വി. ബാലകൃഷ്ണൻ ടി.വി. കൊച്ചുവാവ കെ. പി. രാമനുണ്ണി സുഭാഷ് ചന്ദ്രൻ സുസ്മേഷ് ചന്ത്രോത്ത് ദേവദാസ് വി.എം സതീഷ്ബാബു പയ്യന്നൂർ വിനു ഏബ്രഹാം പി. കണ്ണൻ കുട്ടി രാജേന്ദ്രൻ എടത്തുംകര രാജീവ് ശിവശങ്കർ അൻവർ അബ്ദുള്ള സി. ഗണേഷ് മുട്ടത്തു വർക്കി സുധാകർ മംഗളോദയം കോട്ടയം പുഷ്പനാഥ് പമ്മൻ മാത്യു മറ്റം എസ് ഹരീഷ് ടി.ഡി. രാമകൃഷ്ണൻ രാമചന്ദ്രൻ കൊട്ടാരപ്പാട്ട് ഇർഫാൻ കമാൽ (2023 ഇളങ്കാട്ടിലെ കുട്ടിപ്പാപ്പൻ) പള്ളിക്കര വി പി മുഹമ്മദ്
സാഹിത്യ വിഭാഗത്തിൽപ്പെട്ട ഈ പട്ടിക അപൂർണ്ണമാണ്‌.
കിടങ്ങൂർ (എറണാകുളം) ഇംഗ്ലീഷ് വിലാസം https://ml.wikipedia.org/wiki/Kidangoor_(ernakulam)
കേരളത്തിൽ എറണാകുളം ജില്ലയിൽ അങ്കമാലിക്കടുത്ത് സ്ഥിതിചെയ്യുന്ന ഒരു ചെറിയ ഗ്രാമമാണ് കിടങ്ങൂർ .
തുറവൂർ പഞ്ചായത്തിന്റെ അതിർത്തി പ്രദേശമാണ് കിടങ്ങൂർ.
മുല്ലശ്ശേരിതോട് കിടങ്ങൂർ വഴി കടന്നുപോകുന്നു.
ഈ സ്ഥലത്തിന്റെ രേഖാംശം 76.3853645324707 അക്ഷാംശം 10.212472671517295.
ആദിശങ്കരരാചാര്യരുടെ ഇല്ലമായ (ജന്മഗൃഹം) കൈപ്പിള്ളി മന ഇവിടെയാണ് സ്ഥിതിചെയ്യുന്നത്.
വി.ടി. ഭട്ടതിരിപ്പാടിന്റെ മാതൃഗേഹം കൂടിയാണ് ഇത്.
തുറവൂർ പഞ്ചായത്തിന്റെ വായനശാല സ്ഥിതിചെയ്യുന്നത് ഇവിടെയാണ്.
വിദ്യാഭ്യാസ സ്ഥാപനങ്ങൾ ശ്രീഭദ്ര എൽ പി സ്കൂൾ ഇൻഫന്റ് ജീസസ് എൽ പി സ്കൂൾ സെന്റ് ജോസഫ് ഹൈസ്കൂൾ അമ്പലങ്ങൾ കിടങ്ങൂർ ശ്രീകൃഷ്ണസ്വാമി ക്ഷേത്രം കാവലക്കാട്ട് ശിവ  ക്ഷേത്രം കുളപ്പുരക്കാവ് ദേവീ  ക്ഷേത്രം ചിത്രശാല കിടങ്ങൂർ കപ്പേള എകെജി സെന്റർ കിടങ്ങൂർ ശ്രീഭദ്ര സ്ക്കൂൾ സെന്റ് ‍ജോസഫ് സ്ക്കൂൾ കിടങ്ങൂർ ശ്രീ സുബ്രഹ്മണ്യസ്വാമി ക്ഷേത്രം കുളപ്പുരക്കാവ് ദേവീ ക്ഷേത്രം കാവലക്കാട്ട് ശിവ ക്ഷേത്രം സെന്റ് ജോസഫ് പള്ളി സെന്റ് സെബാസ്റ്റ്യൻസ് പള്ളി സെന്റ് ജൂഡ് പള്ളി Kidangoor, Ernakulam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ടൂൺ ഇംഗ്ലീഷ് വിലാസം https://ml.wikipedia.org/wiki/Thun
സ്വിറ്റ്സർലൻഡിലെ ബേൺ പ്രവിശ്യയിൽപ്പെടുന്ന ഒരു പട്ടണമാണ് ടൂൺ .
ബേൺ നഗരത്തിന് 24 കി.
കിഴക്കായി, മധ്യ-സ്വിസ് പീഠഭൂമിയുടെയും ഓബർലൻഡ് പർവതങ്ങളുടെയും സംഗമസ്ഥാനത്ത് സ്ഥിതിചെയ്യുന്നു.
ജനസംഖ്യ: 37,707 (1990).
മധ്യകാലഘട്ടത്തിൽ പണികഴിപ്പിക്കപ്പെട്ട ഒരു കൊട്ടാരം ഈ നഗരത്തിലുണ്ട്.
ജനങ്ങളിൽ ഭൂരിഭാഗവും പ്രൊട്ടസ്റ്റന്റു മതവിഭാഗത്തിൽപ്പെടുന്നവരാണ്.
ഏറിയ പങ്ക് ജനങ്ങളും ജർമൻഭാഷ സംസാരിക്കുന്നു.
ഏറെ മനോഹരമായ ടൂൺ പട്ടണം ഒരു പ്രധാന വിനോദസഞ്ചാര കേന്ദ്രംകൂടിയാണ്.
സ്വിറ്റ്സർലൻഡിലെ ഒരു തടാകം.
ടൂൺ പട്ടണത്തിനടുത്ത് സ്ഥിതിചെയ്യുന്നു.
ഇടുങ്ങിയ ഒരു ജലാശയമാണിത്.
ഈ തടാകത്തിന്റെ വടക്കേയറ്റത്തു നിന്നാരംഭിക്കുന്ന ആറി (Aare) നദിക്കരയിലാണ് ടൂൺ പട്ടണത്തിന്റെ സ്ഥാനം.
മികച്ച ജലഗതാഗതസൗകര്യങ്ങൾ ടൂൺ തടാകത്തിലുണ്ട്.
വിസ്തീർണം: 47 ച.
അവലംബം ↑ ↑ {{ cite web }} : Missing or empty | title= ( help ) പുറംകണ്ണികൾ Thun എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Thun.ch (in German) Official city website Tourist information City livecam with archive since 2005 (in German) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൂൺ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മുറപ്പെണ്ണ് ഇംഗ്ലീഷ് വിലാസം https://ml.wikipedia.org/wiki/Murappennu
1965- ൽ പുറത്തിറങ്ങിയ മലയാളചലച്ചിത്രമായിരുന്നു മുറപ്പെണ്ണ് .
എം.ടിയുടെ കഥ സംവിധാനം ചെയ്തത് എ. വിൻസന്റ് ആയിരുന്നു.
രൂപവാണിയുടെ ബാനറിൽ ശോഭനാപരമേശ്വരൻ നായരായിരുന്നു ഈ ചിത്രം നിർമ്മിച്ചത്.
സ്നേഹത്തിന്റെ മുഖങ്ങൾ എന്ന എം.ടിയുടേതന്നെ ചെറുകഥയിലെ പ്രമേയം തന്നെയാണ് ഇതിലുള്ളത്.
ചിദംബരനാഥായിരുന്നു സംഗീതസംവിധായകൻ.
എ. വെങ്കട്ട് ഛായാഗ്രഹണം നിർവ്വഹിച്ച ഈ ചിത്രത്തിന്റെ ചിത്രസംയോജനം നിർവ്വഹിച്ചത് ജി. വെങ്കിട്ടരാമനായിരുന്നു.
ഉമ്മറിന്റെ ആദ്യ ചിത്രം കൂടിയായിരുന്നു ഇത്.
പ്രേം നസീർ , മധു , കെ.പി. ഉമ്മർ, ശാരദ , പി.ജെ. ആന്റണി , അടൂർ ഭാസി , എസ്.പി. പിള്ള , ശാന്താദേവി , നെല്ലിക്കോട് ഭാസ്കരൻ , നിലമ്പൂർ ബാലൻ എന്നിവരായിരുന്നു ഈ ചിത്രത്തിലെ അഭിനേതാക്കൾ.
ഗാനം രാഗം ആലാപനം 1 കടവത്ത് തോണി മോഹനം എസ്. ജാനകി ശാന്ത പി. നായർ 2 കളിത്തോഴിമാരെന്നെ കളിയാക്കി കെ.ജെ. യേശുദാസ് , എസ്. ജാനകി 3 കണ്ണാരം പൊത്തി പൊത്തി ചിദംബരനാഥ് , ലതാ രാജു 4 കരയുന്നോ പുഴ ചിരിക്കുന്നോ പഹാഡ് കെ.ജെ. യേശുദാസ് 5 ഒന്നാനാം ശാന്ത പി. നായർ കോറസ് 6 പുള്ളൂവൻ പാട്ട് കോറസ് 7 തേയവാഴി തമ്പുരാന്റെ ചിദംബരനാഥ്
അവലംബം പുറത്തേക്കുള്ള കണ്ണീകൾ മുഴുനീള ചലച്ചിത്രം മുറപ്പെണ്ണ് ഇന്റർ മൂവി ഡാറ്റാബേസ് മുറപ്പെണ്ണ്
ഷാവോഹോങ്ങ് റോസ് യാങ്
ഡിസ്പ്ലാസ്റ്റിക് നെവസ് സിൻഡ്രോം, കോർഡോമ എന്നിവയുടെ ജനിതകശാസ്ത്രത്തെക്കുറിച്ചും സ്തനാർബുദത്തിന്റെ എറ്റിയോളജിക്കൽ ഹെറ്ററോജെനിറ്റിയെക്കുറിച്ചും ഗവേഷണം നടത്തുന്ന ഒരു അമേരിക്കൻ ബയോമെഡിക്കൽ ശാസ്ത്രജ്ഞയാണ് സിയാവോങ് റോസ് യാങ് .
നാഷണൽ കാൻസർ ഇൻസ്റ്റിറ്റ്യൂട്ടിലെ സീനിയർ ഇൻവെസ്റ്റിഗേറ്ററാണ് അവർ.
ചൈന, ഹോങ്കോംഗ്, മലേഷ്യ എന്നിവിടങ്ങളിൽ സ്തനാർബുദ പഠനത്തിന് യാങ് നേതൃത്വം നൽകുന്നു.
1999-ൽ ജോർജ്ജ്ടൗൺ യൂണിവേഴ്‌സിറ്റിയുടെ ലോംബാർഡി സമഗ്ര കാൻസർ സെന്ററിൽ ഫിസിയോളജിയിൽ യാങ് പിഎച്ച്.
അവളുടെ പ്രബന്ധത്തിന്റെ പേര് KAI1, മനുഷ്യ സ്തനാർബുദത്തിനുള്ള ഒരു മെറ്റാസ്റ്റാസിസ് സപ്രസ്സർ ജീൻ എന്നാണ് .
മാർക്ക് ഇ ലിപ്മാൻ, കരീൻ കെ ടാങ്, ലിസ എൽ വെയ് എന്നിവരായിരുന്നു യാങ്ങിന്റെ ഉപദേഷ്ടാക്കൾ.
2003-ൽ ജോൺസ് ഹോപ്കിൻസ് ബ്ലൂംബെർഗ് സ്കൂൾ ഓഫ് പബ്ലിക് ഹെൽത്തിൽ നിന്ന് എപ്പിഡെമിയോളജിയിൽ എംപിഎച്ച് പൂർത്തിയാക്കി.
2000-ൽ നാഷണൽ കാൻസർ ഇൻസ്റ്റിറ്റ്യൂട്ടിലെ (എൻസിഐ) ജനിതക എപ്പിഡെമിയോളജി ബ്രാഞ്ചിൽ (ജിഇബി) പോസ്റ്റ്ഡോക്ടറൽ ഫെലോ ആയി യാങ് ചേർന്നു.
2006-ൽ NCI-യിൽ ഒരു ടെൻവർ-ട്രാക്ക് ഇൻവെസ്റ്റിഗേറ്ററായി മാറിയ യാങ്, 2014-ൽ NIH സയന്റിഫിക് കാലാവധി ലഭിച്ചതിന് ശേഷം സീനിയർ ഇൻവെസ്റ്റിഗേറ്ററായി നിയമിക്കപ്പെട്ടു.
2021 ലെ കണക്കനുസരിച്ച് അവൾ ഒരു സീനിയർ ഇൻവെസ്റ്റിഗേറ്ററാണ്.
ക്യാൻസർ എപ്പിഡെമിയോളജി, ബയോമാർക്കേഴ്‌സ് പ്രിവൻഷൻ എന്നിവയുടെ എഡിറ്റോറിയൽ ബോർഡിൽ യാങ് സേവനമനുഷ്ഠിക്കുന്നു, കൂടാതെ ഹോങ്കോങ്ങിലെ ചൈനീസ് യൂണിവേഴ്‌സിറ്റിയിലെ അനുബന്ധ അസോസിയേറ്റ് പ്രൊഫസറുമാണ്.
ഡിസ്പ്ലാസ്റ്റിക് നെവി സിൻഡ്രോം, കോർഡോമ എന്നിവയുടെ ജനിതകശാസ്ത്രം, സ്തനാർബുദത്തിന്റെ എറ്റിയോളജിക്കൽ വൈവിധ്യം എന്നിവ അവരുടെ ഗവേഷണ താൽപ്പര്യങ്ങളിൽ ഉൾപ്പെടുന്നു.
കോപ്പി നമ്പർ വേരിയേഷനുകൾക്കായുള്ള (CNV-കൾ) ജീനോം -വൈഡ് സെർച്ചിലൂടെ, ഫാമിലിയൽ കോർഡോമയ്ക്കുള്ള ആദ്യ സസെപ്റ്റിബിലിറ്റി ജീൻ യാങ് തിരിച്ചറിഞ്ഞു - സിംഗിൾ ന്യൂക്ലിയോടൈഡ് വേരിയന്റുകളിൽ ശ്രദ്ധ കേന്ദ്രീകരിച്ച മുൻ പഠനങ്ങളിൽ നിന്ന് ഒഴിവാക്കിയ ടി ജീനിന്റെ ജെർംലൈൻ ഡ്യൂപ്ലിക്കേഷൻ.
2008-ലെ എൻസിഐ ഡിവിഷൻ ഓഫ് കാൻസർ എപ്പിഡെമിയോളജി ആൻഡ് ജനറ്റിക്‌സ് (ഡിസിഇജി) ഇൻട്രാമ്യൂറൽ റിസർച്ച് അവാർഡിൽ നിന്നുള്ള ധനസഹായം ഉപയോഗിച്ച്, മെലനോമ സാധ്യതയുള്ള കുടുംബങ്ങളിലും ഇതേ സാങ്കേതികത അവർ പ്രയോഗിക്കുകയും അറിയപ്പെടുന്ന മെലനോമ ജീനുകളിൽ മ്യൂട്ടേഷനുകൾ ഇല്ലാത്ത ഒരു കുടുംബത്തിൽ ജെംലൈൻ ഡ്യൂപ്ലിക്കേഷൻ കണ്ടെത്തുകയും ചെയ്തു.
2014 ലെ എൻസിഐ ഇൻട്രാമ്യൂറൽ റിസർച്ച് റിട്രീറ്റിൽ അവർ ഈ കണ്ടെത്തലുകൾ അവതരിപ്പിച്ചു.
കോപ്പി നമ്പരും എക്സോം സീക്വൻസിങ് വേരിയന്റുകളും, എംആർഎൻഎ എക്സ്പ്രഷൻ, മൈആർഎൻഎ എക്സ്പ്രഷൻ, ഡിഎൻഎ മെഥിലേഷൻ, ക്രോമാറ്റിൻ പരിഷ്കരണം, ടെലോമിയർ നീളം എന്നിവയും വിലയിരുത്താൻ യാങ് ജനിതക സാങ്കേതിക വിദ്യകളും സ്റ്റാറ്റിസ്റ്റിക്കൽ സമീപനങ്ങളും ഉപയോഗിക്കുന്നു.
മെലനോമ കുടുംബങ്ങളിൽ ടെലോമിയർ സ്ഥിരത നിലനിർത്തുന്നതിൽ ഉൾപ്പെട്ടിരിക്കുന്ന ഒരു ജീനിലെ അപൂർവ പാരമ്പര്യ പരിവർത്തനം യാങ്ങും അവളുടെ സഹപ്രവർത്തകരും തിരിച്ചറിഞ്ഞു, മെലനോമയുടെ വികസനത്തിൽ അസാധാരണമായ ടെലോമിയറുകളുടെ പങ്കിനെ കൂടുതൽ പിന്തുണയ്ക്കുന്നു.
സ്തനാർബുദത്തിന്റെ എറ്റിയോളജിക്കൽ വൈവിധ്യത്തെക്കുറിച്ചുള്ള തന്റെ അന്വേഷണത്തിൽ, പ്രത്യേക കാൻസർ ഉപവിഭാഗങ്ങൾക്കുള്ള അപകടസാധ്യത ഘടകങ്ങൾ തിരിച്ചറിയുന്നതിനായി ടിഷ്യു മൈക്രോഅറേയും ഇന്റഗ്രേറ്റഡ് ട്യൂമർ പ്രൊഫൈലിംഗ് വിശകലനങ്ങളും ഉപയോഗിച്ച് ട്യൂമറുകളുടെ തന്മാത്രാ ഒപ്പ് യാങ് ചിത്രീകരിക്കുന്നു.
ചൈന, ഹോങ്കോംഗ്, മലേഷ്യ എന്നിവിടങ്ങളിൽ സ്തനാർബുദ പഠനങ്ങൾക്ക് നേതൃത്വം നൽകി, ഏഷ്യൻ സ്ത്രീകളിൽ ട്യൂമറുകളിലും അടുത്തുള്ള സാധാരണ ടിഷ്യൂകളിലും വ്യത്യസ്തമായ തന്മാത്രാ വ്യതിയാനങ്ങൾ തിരിച്ചറിയുന്നതിനും ജനിതകവും പാരിസ്ഥിതികവുമായ അപകട ഘടകങ്ങൾ, സ്തനാർബുദ ഉപവിഭാഗങ്ങൾ, സ്തന കോശങ്ങളുടെ ഘടന, സാന്ദ്രത എന്നിവയുമായി ബന്ധപ്പെട്ട ഈ തന്മാത്രാ മാറ്റങ്ങളുടെ ബന്ധം പരിശോധിക്കുന്നു.
2007-ലും 2009  ലും എൻസിഐ ഡയറക്ടറുടെ ഇൻട്രാമ്യൂറൽ ഇന്നൊവേഷൻ അവാർഡുകൾ യാങ്ങിന് ലഭിച്ചു.
ബാഹ്യ ലിങ്കുകൾ Xiaohong Rose Yang's publications indexed by the Scopus bibliographic database.
ഗ്ലൂക്കോണിക് ആസിഡ് ഇംഗ്ലീഷ് വിലാസം https://ml.wikipedia.org/wiki/Gluconic_acid
C 6 H 12 O 7 എന്ന തന്മാത്രാ സൂത്രവാക്യവും HOCH 2 (CHOH) 4 COOH  ഘടനാവാക്യവുമുള്ള ഉള്ള ഒരു ജൈവ സംയുക്തമാണ് ഗ്ലൂക്കോണിക് ആസിഡ്.
ന്യൂട്രൽ പി.എച്ച്. മൂല്യത്തിലുള്ള ജലീയ ലായനിയിൽ, ഗ്ലൂക്കോണിക് ആസിഡ് ഗ്ലൂക്കോണേറ്റ് അയോൺ ഉണ്ടാക്കുന്നു .
ഗ്ലൂക്കോണിക് ആസിഡിന്റെ ലവണങ്ങൾ ഗ്ലൂക്കോണേറ്റുകൾ എന്നറിയപ്പെടുന്നു.
ഗ്ലൂക്കോണിക് ആസിഡ്, ഗ്ലൂക്കോണേറ്റ് ലവണങ്ങൾ, ഗ്ലൂക്കോണേറ്റ് എസ്റ്ററുകൾ എന്നിവ പ്രകൃതിയിൽ വ്യാപകമായി കാണപ്പെടുന്നു, കാരണം അവ ഗ്ലൂക്കോസിന്റെ ഓക്സീകരണത്തിൽ നിന്നാണ് ഉണ്ടാകുന്നത്.
ചില മരുന്നുകൾ ഗ്ലൂക്കോണേറ്റുകളുടെ രൂപത്തിലാണ് കുത്തിവയ്ക്കുന്നത്.
ഗ്ലൂക്കോണിക് ആസിഡിന്റെ രാസഘടനയിൽ ആറ്-കാർബൺ ശൃംഖല അടങ്ങിയിരിക്കുന്നു.
ജലീയ ലായനിയിൽ, സൈക്ലിക് എസ്റ്റർ ഗ്ലൂക്കോണോ ഡെൽറ്റ-ലാക്ടോണുമായി സന്തുലിതാവസ്ഥയിൽ ഗ്ലൂക്കോണിക് ആസിഡ് നിലവിലുണ്ട്.
ഗ്ലൂക്കോണിക് ആസിഡ് ആദ്യമായി തയ്യാറാക്കിയത് Hlasiwetz, Habermann എന്നിവരാണ്.
1880-ൽ, ബൂട്രോക്സ് ഗ്ലൂക്കോസ് ഫെർമന്റേഷനിലൂടെ  ഗ്ലൂക്കോണിക് ആസിഡ് തയ്യാറാക്കി വേർതിരിച്ചു.
ഗ്ലൂക്കോസിന്റെ ഫെർമന്റേഷൻ തന്നെയാണ് ഇപ്പോഴും ഉപയോഗിക്കുന്നത്.
ലഭ്യതയും ഉപയോഗവും
പഴം , തേൻ , വൈൻ എന്നിവയിൽ ഗ്ലൂക്കോണിക് ആസിഡ് സ്വാഭാവികമായി കാണപ്പെടുന്നു.
ഒരു ഫുഡ് അഡിറ്റീവായി(E574 ) ഇത് ഇപ്പോൾ അസിഡിറ്റി റെഗുലേറ്റർ എന്നറിയപ്പെടുന്നു.
ആൽക്കലൈൻ ലായനിയിൽ ധാതു നിക്ഷേപങ്ങളെ അലിയിക്കുന്നതിനാൽ ഇത് ക്ലീനിംഗ് ഉൽപ്പന്നങ്ങളിൽ ഉപയോഗിക്കുന്നു.
കാൽസ്യം ഗ്ലൂക്കോണേറ്റ്, ഒരു ജെൽ രൂപത്തിൽ, ഹൈഡ്രോഫ്ലൂറിക് ആസിഡിൽ നിന്നുള്ള പൊള്ളൽ ചികിത്സിക്കാൻ ഉപയോഗിക്കുന്നു; കാത്സ്യം ഗ്ലൂക്കോണേറ്റ് കുത്തിവയ്പ്പുകൾ കൂടുതൽ ഗുരുതരമായ കേസുകളിൽ ആഴത്തിലുള്ള ടിഷ്യൂകളുടെ നെക്രോസിസ് ഒഴിവാക്കാനും ഹൈപ്പോകാൽസെമിയ ചികിത്സിക്കാനും ഉപയോഗിക്കാം.
ഇൻട്രാവെനസ് ഫ്ലൂയിഡ് പുനരുജ്ജീവനത്തിനായി ഉപയോഗിക്കുന്ന "പ്ലാസ്മലൈറ്റ് എ " പോലുള്ള ചില ലായനികളിൽ അടങ്ങിയിരിക്കുന്ന ഒരു ഇലക്ട്രോലൈറ്റ് കൂടിയാണ് ഗ്ലൂക്കോണേറ്റ്.
ക്വിനൈൻ ഗ്ലൂക്കോണേറ്റ് ഗ്ലൂക്കോണിക്കാസിഡിന്റെ ഒരു ലവണമാണ്.
ഇത് മലേറിയ ചികിൽസയിൽ ഉപയോഗിക്കുന്നു.
ആൺ നായ്ക്കളെ വന്ധ്യംകരിക്കാൻ സിങ്ക് ഗ്ലൂക്കോണേറ്റ് കുത്തിവയ്പ്പുകൾ ഉപയോഗിക്കുന്നു.
അനീമിയ ചികിത്സിക്കുന്നതിനായി ഫെറസ് ഗ്ലൂക്കോണേറ്റ് കുത്തിവയ്പ്പുകൾ മുമ്പ് നിർദ്ദേശിക്കപ്പെട്ടിട്ടുണ്ട്.
സിമന്റ് ഹൈഡ്രേഷൻ പ്രതിപ്രവർത്തനങ്ങളെ മന്ദഗതിയിലാക്കുന്നതിനും സിമന്റ് ക്രമീകരണ സമയം വൈകിപ്പിക്കുന്നതിനും കോൺക്രീറ്റ് മിശ്രിതമായി (റിട്ടാർഡർ) ഗ്ലൂക്കോണേറ്റ് കെട്ടിടനിർമ്മാണത്തിൽ ഉപയോഗിക്കുന്നു.
കോൺക്രീറ്റ് ഇടുന്നതിന് കൂടുതൽ സമയം ലഭിക്കുന്നതിനാൽ സിമന്റ് ഹൈഡ്രേഷൻ ഹീറ്റിന്റെ (cement hydration heat) വിതരണത്തിന് കൂടുതൽ സമയം ലഭിക്കുകയും തന്മൂലം ഉയർന്ന താപനിലയാൽ കോൺക്രീറ്റിന് സംഭവിച്ചേക്കാമായിരുന്ന വിള്ളൽ തടയുകയും ചെയ്യുന്നു.
ഹീലിയം -3 ഇംഗ്ലീഷ് വിലാസം https://ml.wikipedia.org/wiki/Helium-3 ഹീലിയം -3
ഹീലിയം -3 Full table General നാമം , ചിഹ്നം Helium-3, He-3, 3 He ന്യൂട്രോൺ (കൾ) 1 പ്രോട്ടോൺ (കൾ) 2 Nuclide data പ്രകൃത്യാ ഉള്ള ലഭ്യത 0.000137% (% He on Earth) അർദ്ധായുസ്സ് stable മാതൃ ഐസോട്ടോപ്പ് (കൾ) 3 H ( beta decay of tritium) ഐസോട്ടോപ്പ് ദ്രവ്യം 3.0160293 u Spin 1 ⁄ 2
രണ്ട് പ്രോട്ടോണുകളും ഒരു ന്യൂട്രോണും ഉള്ള ഹീലിയത്തിന്റെ (രണ്ട് പ്രോട്ടോണുകളും രണ്ട് ന്യൂട്രോണുകളും ഉള്ള സാധാരണ ഹീലിയം) പ്രകാശ, റേഡിയോ ആക്ടീവ് ഐസോടോപ്പാണ് ഹീലിയം -3.
( 3 He , tralphium , ) പ്രോട്ടിയം (സാധാരണ ഹൈഡ്രജൻ ) കൂടാതെ, ന്യൂട്രോണുകളേക്കാൾ കൂടുതൽ പ്രോട്ടോണുകളുള്ള ഏതൊരു മൂലകത്തിനേക്കാളും സ്ഥിരതയുള്ള ഐസോടോപ്പാണ് ഹീലിയം -3.
1939-ലാണ് ഹീലിയം -3 കണ്ടെത്തിയത്.
ഭൂമിയേപ്പോലെ കാന്തികമണ്ഡലത്തിന്റെ രക്ഷാകവചമില്ലാത്തതിനാൽ, സൗരവാതത്തിന്റെ സ്വാധീനം മൂലമാണ് ചന്ദ്രനിൽ ഹീലിയം-മൂന്ന് നിക്ഷേപിക്കപ്പെടുന്നതെന്നാണ് ശാസ്ത്രജ്ഞന്മാർ പറയുന്നത്.
ചന്ദ്രനിൽ ഏകദേശം 10 ലക്ഷം മെട്രിക് ടൺ ഹീലിയം-മൂന്നിന്റെ നിക്ഷേപമുണ്ടെന്നാണ് കണക്ക്.
ഒരുടണ്ണിന് ഏകദേശം 500 കോടി ഡോളറാണ് ഇതിന്റെ മൂല്യം.
ഭാവിയിൽ ഊർജ്ജോൽപാദനത്തിനായി ഉപയോഗിക്കാനാവുന്ന വസ്തുവാണ് ഹീലിയം-3.
യുറേനിയത്തേക്കാൾ നൂറിരട്ടി അധികം ഊർജ്ജം ഉൽപാദിപ്പിക്കാൻ കഴിവുള്ള നോൺ റേഡിയോ ആക്റ്റീവ് വസ്തുവാണ് ഹീലിയം-3.
1934-ൽ ഓസ്ട്രേലിയൻ ന്യൂക്ലിയർ ഫിസിസ്റ്റ് മാർക്ക് ഒലിഫാന്ത് കേംബ്രിഡ്ജ് സർവകലാശാലയിലെ കാവെൻഡിഷ് ലബോറട്ടറിയിൽ അദ്ദേഹത്തിന്റെ പ്രവർത്തനങ്ങൾക്കിടെ ഹീലിയം -3 ഐസോടോപ്പിനെക്കുറിച്ച് ആദ്യമായി പ്രസ്‌താവനകൾ നടത്തി.
ഹൈഡ്രജൻറെ ഒരു ഐസോടോപ്പ് ആയ ഡ്യുറ്റീരിയവുമായി കൂട്ടിയിടിക്കുന്ന പരീക്ഷണങ്ങൾ ഒലിഫാന്ത് നടത്തിയിട്ടുണ്ട്.
(ആകസ്മികമായി നടത്തിയ ന്യൂക്ലിയർ ഫ്യൂഷന്റെ ആദ്യ പ്രദർശനം) 1939-ൽ ലൂയിസ് അൽവാരെസും റോബർട്ട് കോർനോഗും ചേർന്നാണ് ഹീലിയം -3 വേർതിരിച്ചെടുത്തത്.
ഹീലിയം -3 ഒരു റേഡിയോ ആക്ടീവ് ഐസോടോപ്പാണെന്ന് കരുതപ്പെട്ടിരുന്നു, ഇത് പ്രകൃതിദത്ത ഹീലിയത്തിന്റെ ഉദാഹരണമായി കാണപ്പെടുന്നു.
ഇതിൽ കൂടുതലും ഹീലിയം -4 ആണ് .
ഇവ രണ്ടും ഭൗമാന്തരീക്ഷത്തിൽ നിന്നും പ്രകൃതി വാതക കിണറുകളിൽ നിന്നും ലഭിക്കുന്നു.
ഭൌതിക ഗുണങ്ങൾ.
3.02 ആറ്റോമിക് മാസ് യൂണിറ്റ് ഉള്ള ഹീലിയം -3 യ്ക്ക് ഹീലിയം -4നെക്കാളും കുറഞ്ഞ ആറ്റോമിക് പിണ്ഡമുള്ളതിനാൽ, 4.00 ആറ്റോമിക് മാസ് യൂണിറ്റുള്ള ഹീലിയം -4 ൽ നിന്ന് വ്യത്യസ്തമായ ചില ഭൗതിക ഗുണങ്ങൾ കാണപ്പെടുന്നു.
ഹീലിയം ആറ്റങ്ങൾക്കിടയിലുള്ള ദുർബലവും പ്രചോദിതവുമായ ദ്വിധ്രുവ-ദ്വിധ്രുവ പരസ്‌പരപ്രവർത്തനം കാരണം അവയുടെ അതിസൂക്ഷ്‌മമായ ഭൗതിക സവിശേഷതകൾ നിർണ്ണയിക്കുന്നത് അവയുടെ പൂജ്യം-പോയിന്റ് ഊർജ്ജമാണ് .
കൂടാതെ, ഹീലിയം -3 യുടെ അതിസൂക്ഷ്‌മമായ ഭൌതിക ഗുണങ്ങൾ ഇതിന് ഹീലിയം -4 നേക്കാൾ ഉയർന്ന സീറോ-പോയിന്റ് ഊർജ്ജത്തിന് കാരണമാകുന്നു.
ഇത് ഹീലിയം -4 ന് കഴിയുന്നതിനെക്കാൾ ഹീലിയം -3 യ്ക്ക് കുറഞ്ഞ താപോർജ്ജത്തിൽ ദ്വിധ്രുവ-ദ്വിധ്രുവ പരസ്‌പരപ്രവർത്തനങ്ങളെ മറികടക്കാൻ കഴിയുന്നതായി സൂചിപ്പിക്കുന്നു.
ഹീലിയം -4 ന് രണ്ട് പ്രോട്ടോണുകൾ, രണ്ട് ന്യൂട്രോണുകൾ, രണ്ട് ഇലക്ട്രോണുകൾ എന്നിവ ഉള്ളതിനാൽ ഹീലിയം -4 ന്റെ സ്പിൻ നമ്പർ പൂജ്യം ആകുകയും ഇത് അടിസ്ഥാനകണം ആയ ബോസോണായി മാറുന്നു.